  ROMĂNIA                                                                                                    
JUDEŢUL TIMIŞ                                                                        Anexă la HCL.........                                          

MUNICIPIUL TIMIŞOARA

Bv. C.D.Loga nr.1
                                                                                                 
CONTRACT DE COMODAT
Nr. ………………. din ..................

I. PĂRŢILE CONTRACTANTE

1.1. MUNICIPIUL TIMIŞOARA, cu sediul în Timişoara, str.C.D.Loga nr.1, Cod Unic de înregistrare reprezentată prin Primar Nicolae Robu ………………….în calitate de propoprietar -  COMODANT, pe de o parte

şi

            1.2. SERVICIUL DE AMBULANŢĂ  TIMIŞ" cu sediul in Timişoara ,Str……………………,Cod Unic de Înregistrare …………….., reprezentat prin ………………… în calitate de COMODATAR, pe de altă parte, au convenit să încheie prezentul contract de împrumut de folosinţă (comodat), în  baza HCLMT nr. ………………… şi cu respectarea dispoziţiilor art. 2146-2157 Cod civil.
        II. OBIECTUL CONTRACTULUI

2.1. Obiectul contractului îl constituie: cedarea de către comodant, cu titlu gratuit, a dreptului de folosinţă asupra  imobilului  - Clădire în regim parter cu  suprafaţa construită la sol de 241 mp şi teren construit şi neconstruit în cotă de 629,00mp/ 28.189,00 mp, înscrisă în CF  nr. 444739 Timişoara, nr. cad 444739-C2(corpC) situată în încinta imobilului în care a funcţionat Liceul Tehnologic Agricol „Petru Botiş” din calea Aradului 56,  proprietatea  publică a  Municipiului Timişoara.

  2.2. Comodantul împrumuta comodatarului în mod gratuit bunul prevăzut la  pct. 2.1 care face obiectul prezentului contract cu  scopul de  a  fi folosit în exclusivitate desfăşurarea activităţii de interes public  a Serviciului de Ambulanţă Timiş.
        III. DURATA CONTRACTULUI

3.1.Durata prezentului contract  este de 10 ani, începând  cu data de ……………………., pana la data de ……………………,  dată la care bunul va fi predat comodantului.
3.2. Predarea primirea  spaţiului  se va face pe baza de proces verbal de predare – primire.
3.3. Prin acordul părţilor, prezentul contract poate să înceteze şi înainte de termen.

      IV. OBLIGAŢII LE  ŞI DREPTURILE PĂRŢILOR
4.1. Drepturile şi obligaţiile comodantului

 a)  să predea  comodatarului spaţiul pe baza de proces verbal de predare – primire.

 b). să rezilieze contractul, în cazul în care comodatarul nu-şi respectă obligaţiile prevăzute în prezentul contract;

 c). comodantul are dreptul să denunţe în mod unilateral contractul de comodat, din motive excepţionale legate de interesul naţional sau local.

 d). comodantul are dreptul să inspecteze bunul precum şi modul în care comodatarul îşi respectă obligaţiile asumate prin contract. 

 e). comodantul are dreptul să modifice în mod unilateral partea reglementară a contractului de comodat, cu notificarea prealabilă a comodatarului din motive excepţionale legate de interesul naţional sau local.

4.2.Drepturile şi  obligaţiile comodatarului
a). să se îngrijească de bunul împrumutat întocmai ca proprietarul acestuia;

b). să folosească lucrul potrivit destinaţiei sale;

c). Să obţină toate avizele şi autorizaţiile  prevăzute de lege pentru amenajarea  spaţiului, necesare desfăşurării  activităţilor specifice şi să suporte toate cheltuielile  ce decurg din acestea neavând dreptul să ceară restituirea acestora de la comodant;
 d) să realize pe cheltuială proprie branşamente  separate la utilităţi ( apă,canal, energie termică,electrică etc) şi  acces  propriu  cu intrare din str. Margini;
e). să suporte, de la data preluării bunului, cheltuielile necesare folosinţei acestuia, neavând dreptul să ceară restituirea acestora de la comodant;
f) să solicite acordul scris al comodantului pentru efectuarea oricăror modificări aduse;

g). să nu transmită folosinţa bunului asupra altei persoane – indiferent cu titlu oneros (locaţiune) sau cu titlu gratuit (comodat), sau să se asocieze cu alte persoane fizice sau juridice;

h). să restituie bunul împrumutat la împlinirea termenului stipulat în prezentul contract ;

i). la încetarea contractului, să pună la dispoziţia comodantului bunul primit în folosinţă în starea în care acesta se găseşte la momentul respectiv, eventualele investiţii, îmbunătăţiri, construcţii, efectuate în perioada de derulare a contractului neputând fi ridicate, iar contravaloarea lor neputând fi solicitată;

j). dacă bunul împrumutat a fost deteriorat din culpa comodatarului, el este obligat să-l restituie în natură sau să achite contravaloarea lui;

k). la încetarea contractului de comodat prin ajungere la termen comodatarul este obligat să restituie comodantului, în deplina proprietate in mod gratuit şi libere de orice sarcini, bunul împrumutat precum şi toate investiţiile, îmbunătăţirile, construcţiile efectuate.

l). comodatarul este obligat sa respecte condiţiile impuse de natura bunului ( materiale cu regim special, condiţii de siguranţa în exploatare, protecţia mediului, etc)

m). la încetarea contractului de comodat din alte cauze decât prin ajungere la termen, excluzând forţa majoră şi cazul fortuit, comodatarul este obligat sa asigure continuitatea exploatarii bunului, în condiţiile stipulate in contract, până la preluarea acestuia de către comodant.

 n).comodatarul este obligat să continue exploatarea bunului, în noile condiţii stabilite de comodant, în mod unilateral, potrivit art. 4.1. lit. (e) din prezentul contract de comodat, fără a putea solicita încetarea acestuia.

    V. FORŢA MAJORA

    5.1. Nici una dintre partile contractante, conform art. 1634 Cod civil, nu raspunde de neexecutarea la termen sau/si de executarea in mod necorespunzator - total sau partial - a oricarei obligatii care ii revine in baza prezentului contract, daca neexecutarea sau executarea necorespunzatoare a obligatiei respective a fost cauzata de forta majora, asa cum este definita de lege.

    5.2. Partea care invoca forta majora este obligata sa notifice celeilalte parti, imediat şi în mod complet, producerea evenimentului si sa ia toate masurile posibile in vederea limitarii consecintelor lui.

    5.3. Daca in termen de 6 luni de la producere, evenimentul respectiv nu inceteaza, partile au dreptul sa-si notifice incetarea de plin drept a prezentului contract fara ca vreuna dintre ele sa pretinda daune-interese.

    V. RISCURI

5.1. Comodatarul va suporta riscul deteriorării sau pieirii bunului în următoarele cazuri:

- întrebuinţarea acestuia contrar destinaţiei sale;

- folosirea bunului după expirarea termenului convenit de părţi prin prezentul contract;

- dacă comodatarul ar fi putut salva bunul împrumutat, atunci când există pericolul distrugerii acestuia.

    VI. REZILIEREA ŞI ÎNCETAREA CONTRACTULUI

6.1. Prezentul contract îşi încetează efectele în următoarele cazuri:

a) prin restituirea bunului de către comodatar înaintea termenului prevăzut în contract;

b) în cazul nerespectării obligaţiilor de către comodatar, contractul se desfiinţează de plin drept fără acţiune în justiţie şi fără nici o altă formalitate prealabilă;

c) la expirarea duratei stabilite in contract, daca partile nu convin, in scris, prelungirea acestuia, in conditiile legii;

d) în cazul in care interesul national sau local o impune, prin denunţarea unilaterala de catre comodant; In aceasta situatie de incetare a contractului nu se percep daune;

e) la disparitia, dintr-o cauza de forta majora, a bunului sau in cazul imposibilitatii obiective a comodatarului de a-l exploata, prin  renuntare, fără plata unei despagubiri;
    VII. NOTIFICĂRILE ÎNTRE PĂRŢI

7.1. Partea care invocă o cauză de încetare a prevederilor prezentului contract o va notifica celeilalte părţi, cu cel puţin 15 zile înainte de data la care încetarea urmează să-şi producă efectele.

7.2. În accepţiunea părţilor contractante, orice notificare adresată de una dintre acestea celeilalte este valabil îndeplinită dacă va fi transmisă la sediul prevăzut în partea introductivă a prezentului contract.

     VIII. LITIGII

8.1. Părţile au convenit că toate neînţelegerile privind validitatea prezentului contract sau rezultate din interpretarea, executarea şi încetarea acestuia să fie rezolvate pe cale amiabilă de reprezentanţii lor.

8.2. În cazul în care nu este posibilă rezolvarea litigiilor pe cale amiabilă, părţile se vor adresa instanţelor judecătoreşti competente.
      IX. CLAUZE FINALE

   9.1. Modificarea prezentului contract se face numai prin act aditional incheiat intre partile contractante.

   9.2. Prezentul contract, reprezinta voinţa părtilor si înlătură orice alta întelegere verbală dintre acestea, anterioara sau ulterioară încheierii lui.

   9.3. Prezentul contract  a fost încheiat în patru exemplare, câte două  pentru fiecare parte.

     COMODANT,



                    COMODATAR,


       MUNICIPIUL TIMISOARA   
               SERVICIUL DE AMBULANŢĂ  TIMIŞ
                      PRIMAR
                                                               DIRECTOR              

                   VICEPRIMAR,
        SEF SERVICIU ŞCOLI SPITALE,
                    CONSILIER 

         SERVICIUL SCOLI SPITALE
                   Ioana Ciucur
             SERVICIUL JURIDIC                                        

